निशान यात्रा एवं श्री श्याम अखंड ज्योति पाठ श्याम मंदिर में कल
खरसिया | श्री श्याम कुटुम्ब द्वारा फागुन ग्यारस के अवसर पर श्री श्याम निशान यात्रा एवं श्री श्याम अखण्ड ज्योति पाठ का आयोजन 8 मार्च को किया गया हैं। वहीं दूसरे दिन अखण्ड ज्योत जलाई जाएगी एवं खीर,चूरमा, खिचड़ी का भोग लगाया जाएगा। श्याम कुटुम्ब के अध्यक्ष विजय अग्रवाल ने बताया कि श्याम कुटुम्ब द्वारा 9 वर्षों से प्रत्येक शुक्ल पक्ष का एकादशी को श्रीश्याम अखंड ज्योति पाठ का वाचन किया जाता रहा हैं। जिसके तहत 8 मार्च कोे श्री श्याम अखंड ज्योति पाठ सुबह 9 बजे से किया जाएगा। श्याम कुटुम्ब के संस्थापक मुकेश मित्तल ने जानकारी देते हुए बताया कि सुबह 6 बजे निशान यात्रा निकाली जाएगी। जो गायत्री मंदिर से प्रारंभ होकर नगर भ्रमण करते हुए श्री श्याम बिहारी मंदिर पहुंचेगी। दूसरे दिन 9 मार्च सुबह साढ़े 7 बजे बाबा की ज्योत प्रज्वलित की जाएगी एवं आरती कर खीर,चूरमा व सवामणी का प्रसाद लगाया जाएगा। शाम साढ़े 7 बजे बाबा के आरती के बाद खिचड़ी का भोग लगा कर भक्तो प्रसाद बांटा जाएगा।
awa_Deva hin_Deva